
DISPUTATIO  MEDICA 


INAUGURATIS 

DE 

HYSTERIA. 


Daniele  Denny  Auctore. 


PRAEFANDA. 

E  X  omnibus  morbis  quibus  homines  anguntur,^ 
nulli  mihi,  attentionem  medici  jure  ampliore  vini- 
dicare.  videntur,  iis,  quos  Cullenus  celeberri¬ 
mus  Classi  Neurosis  et  Ordini  Spasmi  subjecit. 
Ex  hac  classe,  Hysteriam  elegi,  legi  Academise 
Edinensis  obediens,  qua,  quisque  candidatus 
summos  honores  apollinares  ambiens,  aliquid  de 
re  medica  tractare  obligatur. 

DE  HYSTERIA. 


Morbus,  de  quo  in  animo  est  agere,  sexui  ama¬ 
bili  solummodo  infestat ;  aio  “  solummodo,”  quod 
omnes  medici,  paucis  exceptis,  affirmant,  mares 
nimia  mobilitate  praeditos  interdum  hoc  morbo 
vexari. 

In  libro  cui  titulus  est,  ‘‘  Dictionnaire  des 
Sciences  Medicales,”  hanc  opinionem  plane  refu¬ 
tatam  videmus,  a  Louyer  V illermay,  Med. 
Gall.  Inquit,  L’Hysterie  est  une  affection 
distincte  sui  generis 'y  telle  fut  Topinion  ge¬ 
nerale  des  premiers  maitres  de  Tart,  et  meme  de 
tous  les  medicins,  pendant  plusieurs  siecles. 

‘‘  II  ne  fallut  rien  moins  que  le  prestige  d’un 
grand  nom,  pour  remplacer  cette  verite  par  une 
erreur  frappante. 

Sydenham  le  premier  avanqa,  que  les  af- 
fections  Hysteriques  et  Hypochondriaques  etaient 
une  seule  et  meme  maladie;  ou  plutot,  que 
THysterie  etait  Hypochondrie  des  femnies.  Non 
seulement  cette  opinion  erronee  eut  force  de  loi 
dans  Tesprit  de  ses  contemporains,  mais  elle  do¬ 
mine  encore  de  nos  jours  dans  une  partie  du  monde 
medical.  Gependant  les  Medicins  qui  ont  ap- 
porte  le  plus  de  soin  dans  la  distinction  des  ma- 

ladies,  les  Nosographcs  surtout,  semblent  avoir 
rivalise  d’efforts  pour  isoler  ces  deux  afFections. 

“  C’est  rinapplication  ou  la  prevention  qui  a 
trompe  certains  observateurs,  c’est  le  defaut  d’at- 
tention,  pour  reconnaitre  THysterie  et  PHypo- 
chondries  simples,  ou  compliquees,  qui  a  detouine 
de  la  bonne  route;  on  aura  rencontre  chez 
rhomme  quelques  symptomes  nerveux  analogues 
a  ceux  qu’eprouvent  les  femmes  hysteriques,  et 
Panalogie  aura  fait  adraettere  trop  legerement 
ridenti  te.” 

Et  in  alio  loco  ait,  ‘‘  Mais  ^  si  nous  demou- 
trons  qu’il  existe  une  maladie  dont  Tuterus  est  le 
siege,  et  qu’il  est  bien  distincte  de  tous  les  desor- 
dres  qui  peuvent  exister  dans  les  organes  geni- 
taux  de  Thomme,  ne  serai-t-il  pas  evident  que 
cette  afFection  est  exclusive  chez  la  femme  ?” 

De  Hysteria  pauca  disserere  statui,  non  spe 
inductus  tenebras  fugandi,  quibus  natura  ejus  in¬ 
volvitur  ;  frustra  equidem  conatus  esset,  hacte¬ 
nus  enim  peritissimorum  etiam  acumen  fefellit ; 


*  Vide  “  Traite  des  Maladies  Nerveuses,  par  M.  L, 
VlLLEIlMAY.” 

DE  HYSTERIA. 


eoque  potius  quod  mihi  medicinge  studio  incum-^ 
benti,  haud  pauca  ejus  exempla  videre  contio 
git. 

Hysteria,  Proteus,  et  Chamelion,  inter  morbos 
a  Sydenham  nominatur ;  liceat  mihi  verba  ci¬ 
tare.  ‘‘  Sed  nec  spectabilior  est  hujus  morbi  fre¬ 
quentia,  quam  varietas  illa  multiformis,  qua  se 
ostendit,  et  nullos  fere  non  semulatur  ex  iis  ef¬ 
fectibus,  quibus,  atteruntur  miseri  mortales. 
Quamcumque  enim  corporis  partem  insederit, 
symptomata,  qualia  ei  competunt  parti,  statim 
producit 

Gapitis  dicit  arcem  occupans,  apoplexiam  facit; 
aliquando  spasmos  horrendos  gignit;  epilepsiae  per¬ 
similes,  inpartes  vitales  incidens,  vehementissimam 
cordis  palpitationem  excitat;  nonnunquam  pulmo¬ 
nes  obsidet,  et  tussim  molestissimam  inducit ;  in 
colon  et  regionem  scrobiculo  cordis  impetum  fa¬ 
ciens,  dolorem  iliacae  passioni  haud  absimilem  in¬ 
fligit  ;  quandoque  renes  et  vesicam  incursans, 
impetum  nephriticum  omnino  mentitur ;  nunc  in 


*  Sydenhami  Opera,  edit.  Bat.  p.  388. 

ventriculum  decumbens,  continuas  vomitiones  ex¬ 
citat. 

Alii,  alias  Hysteriae  definitiones  dedere  ;  cele^- 
berrimi  Culleni  illa  autem  omnibus  anteponen¬ 
da  videtur  : 

Ventris  murmura,  sensus  globi  in  abdomine 
se  volventis,  ad  ventriculum  et  fauces  ascenden¬ 
tis  ibique  strangulantis,  sopor,  convulsiones,  uri-» 
nae  limpidae  copia  profusa,  animus  nec  sponte  va¬ 
rius  et  mutabilis  ” 


DE  SIGNIS.  ‘ 

In  hoc  morbo  symptomata,  tam  diversa  et  con¬ 
traria  sunt,  ut  fere  impossibile  esset,  indicia  sin¬ 
gula  ejus  depingere  ;  igitur  mihi  in  animo  est,  ea 
solummodo  notare,  quae  plerumque  sese  osten¬ 
dunt. 

Rarissime  equidem  accidit,  ut  symptomata 
sunt  eadem  in  duabis  foeminis,  etiamve  in  eadem 
foemina  diversis  temporibus, 

De  hoc  luculenter  facit  verba  Villermay  il¬ 
le  medicus  solertissimus  :  “  L’age,  le  temperament, 
les  habitudes  physiques  et  morales,  la  nature  par- 
ticuliere  de  la  cause  ou  des  causes,  la  sensibilite 
speciale,  ne  modifient-ils  pas  quelquefois  les  phe- 
nomenes  hysteriques  ?  De  ces  sources  diverses  de- 
pend  la  plus  grande  dilFerence  des  acces  et  de  la 
maladie  consider^e  en  elle-iheme.” 

Hysteria  sub  eadem  forma  non  semper  occur¬ 
rit  :  mulieres  magnse  mobilitatis,  et  habitus  cor¬ 
poris  debilioris,  plerumque  afficit ;  aliquando  ta¬ 
men  robustas  et  plenas  aggreditur ;  puellas  prae 
nuptis,  sterilesque  prae  foecundis,  rapere  solet. 

Morbus  plerumque  paroxysmis  invadit,  inter¬ 
dum  vero  tarde  et  paulatim  accedit ;  aegra,  lan¬ 
guore,  lassitudine,  et  suspiriis  corripitur  ;  animus 
demissus  et  anxius  est ;  fere  semper  illacrymat, 
et  ridet  alternatim  ;  oculi  hebescunt  et  volvuntur; 
modo,  os  distorquetur,  musculis  ejus  convulsis, 
modo,  vultus  vel  pallescit,  vel  rubescit,  vel  alter¬ 
natim  has  formas  induit ;  pulsus  inaequaliter  sub¬ 
silit,  et  saepe  intermittit;  et  fere  semper  urina 
limpida,  aquae  similis  (deficiente  urea),  magna 
copia  redditur ;  mox  nausea  supervenit,  interdum 

etiam  vomitus,  respirandi  difficultas  est,  anxietas 
molestissima,  cordis  palpitatio ;  caput  apud  punc¬ 
tum  unum,  scilicet,  vel  frontis,  vel  occipitis  do¬ 
lore  fixo  et  vix  tolerabile  angitur,  et  sensatione 
ista  peculiari  quasi  clavus  capiti  infixus  esset. 

Omnia  haec  signa  accessioni  instanti  praece¬ 
dunt  ;  paulo  post  ingravescunt ;  atque  in  ima  et 
sinistra  abdominis  parte,  sensus  plenitudinis  et 
doloris  percipitur ;  etiamque  motus  obscurus  in 
regione  uterina  nunc  aggreditur. 

Hic  sensus  est  quasi  globi  ab  imo  ventri  ascen¬ 
dentis,  et  sequentis  tractum  intestinorum  usque 
ad  ventriculum  ;  ubi  inflationem,  dolorem  et  in¬ 
terdum  vomitum,  movet. 

In  casibus  •nonnullis  haud  ultra  progreditur, 
ssepius  autem  ad  fauces  ascendit ;  inde  gulam 
summam  pariterque  arteriam  asperam  ita  premit, 
ut  devorandi  et  respirandi  difficultatem  inducat: 
haud  raro  quoque  jam  omnia  molestiora  signa 
superveniunt ;  segm  subito  prosternitur,  stupore 
perculsa  sensibusque  privata,  corpus  totum  sed 
praecipue  truncus  convulsionibus  torquetur;  in¬ 
terdum  aegra  manuum  digitis  vehementer  con¬ 
tractis,  pectus  crebro  et  violenter  pertundit ;  spu- 

mat  ore,  abdomen  indurescit,  umbilicusque  intror¬ 
sum  retrahitur,  sphincter  ani  tam  arcte  contrahi¬ 
tur,  ut  etiam  fistula  parvula  non  inseri  possit.  Uri¬ 
na  nonnunquam  prorsus  supprimitur,  tussis  sicca 
et  spasmodica  vexat,  sensus  adest  pectoris  angus¬ 
tiae  et  constrictionis,  respiratio  frequens,  difficilis, 
et  saepe  tam  languida  est,  ut  vix  aut  ne  vix  qui¬ 
dem  percipiatur ;  pulsus  modo  tardus  et  debilis, 
modo  durus  et  vacillans.  v 

In  exemplis  quibusdam  nec  convulsiones,  nec 
tussis,  neque  motus  abnormes  ulli  observantur ; 
aegra  supina  jacet ;  oculis  occlusis,  et  sese  habet 
non  aliter  quam  si  in  somno  profundo  sepulta 
esset.  Hic  status  aliquamdiu  perstat,  citius  au¬ 
tem  vel  serius,  anxia,  delassata  et  debilis  exper- 
giscitur. 

Intestina  murmurant,  flatusque  demittitur, 
arteriae  gradatim  more  solito  sese  tollunt  et  sub-* 
mittunt;  vultus  aspectum  naturalem  assumit, 
totum  corpus  gradatim  calet,  atque  facultas  lo¬ 
quendi  primo  tarde  et  indistincte,  suspiriisque 
crebris  interrupta,  tandem  plane  redditur. 

jEgrae  hystericae  fere  omnes  concoctionis  cibi 
malae  signis  vexantur,  veluti  anorexia,  nausea. 

&c.  alvus  plerumque  astricta  est,  et  vix  solven¬ 
da. 


DE  CAUSIS. 


Quando  proclivitas  huic  morbo  in  corpore  ex- 
istat,  res  nullius  momenti  satis  superque  paroxys¬ 
mos  inducere  possunt,  unde  puella  casta  et  ama¬ 
bilis  a  nugis  aere  inanioribus  hoc  morbo  acerbis¬ 
simo  miserrime  cruciatur. 

Affectus  animi  vehementes,  sicuti  gaudium,  ira, 

* 

timor,  spes  procrastinata  vel  frustrata,  metusque 
subitus,  hysteriam  inducere  videntur. 

Debilitas  atque  mobilitas  nimia,  sive  congeni¬ 
ta  sive  oriens  ab  usu  immodico  diluentium  tepi¬ 
dorum,  veluti,  infusi  these  aut  coffeas,  cibo  nutri¬ 
enti  simul  non  sumpto,  hysteriam  excitant. 

Vitae  genus  otiosum  et  sedentarium,  lavatio¬ 
nem  tepidam  frequentem,  copiam  alvinarum  fae¬ 
cum  diu  retentam,  coelum  calidum,  nimium  lecti 
et  cubiculi  calorem,  detractionem  sanguinis,  alvi 

purgationem  nimiam,  et  studia  protracta,  inter 
causas  morbi  nostri  excitantes  enumerare  licet. 

Supersunt  adhuc  causae  plurimae  aliae  vixque 
enumerandae,  sicuti  odores  ingrati,  vel  soni  subiti 
et  injucundi,  &c. 

Functiones  uteri  ullo  modo  perturbatae,  hyste- 
riam  recte  excitant ;  tales  sunt  retentio,  suppres¬ 
sio,  et  diminutio  fluxus  menstrualis,  cessatioque 
ejus  spontanea  vel  accidentalis. 

Hysteria  nunquam  contagiosa  est,  nisi  ab  imi¬ 
tatione,  quae  saepe  morbum  excitat  aegrae  minis¬ 
trantibus,  vel  per  horrorem,  vel  consensum  ali¬ 
quem,  mirum  equidem,  sed  explicatu  difficilem. 


DE  DIAGNOSI. 


Fx  signis  supradictis,  spes  est  milii,  ut  in 
aprico  erit,  quomodo  liaec  ab  aliis  affectionibus 
distingui  potest.  , 

Morbi  quibus  confundi  potest  Hysteria,  sunt 
Epilepsia,  lIy])ochondriasis,  et  Syncope, 

De  Epilepsia  et  Hysteria  invicem  dignos¬ 
cendis. 

In  paroxysmo  epilepsiae  sensus  externi  aeque  ac 
interni  omnino  abolentur ;  in  hysterico  autem, 
auditus,  visus,  et  memoria,  illaesi  saepe  remanent ; 
in  hysteria  neque  tot  musculi  convelluntur,  ne¬ 
que  tam  graviter,  ut  in  epilepsia  accidit, 

Hysteria  post  pubertatem  adoritur,  sexuique 
sequiori  propria  est ;  epilepsia  autem  mares  ple¬ 
rumque  impuberes  aggreditur,  et  haud  raro  con¬ 
genita  est. 

In  epilepsia  ex  ore  fere  semper  copiose  spuma¬ 
tur,  quod  rarius  in  hysteria  observatur. 

* 

Epilepticis  mortis  instantis  nunquam  est  ali¬ 
quis  horror ;  segraa  hystericas  contra,  semper  metu¬ 
unt  ne  mors  subito  ingruat. 

In  epilepsia  paroxysmus  saepe  paucis  horae  mo¬ 
mentis  finitur  ;  in  hysteria  aliquando  per  horas  vi- 
ginti  quatuor  vel  plures  perstat. 

In  epilepsia  pulsus  frequens  est,  respiratio  ce¬ 
leris  ^t  non  nisi  cum  difficultate  exercenda ;  in 
hysteria  pulsus  debilis  est,  atque  haud  raro  vix 
percipi  potest.  i 

Status  somni,  epilepsiae  proclivitatem  maxime 
inducit,  et  saepe  accessiones  inter  somnum  tan¬ 
tummodo  occurrunt;  in  liysteria,  res  longe  aliter 
se  habet. 

Pupillae  luce  admota  statim  sese  contrahunt ; 
sed  in  epilepsia  vera,  nunquam  ad  contractionem 
cientur. 

‘  Denique,  sensus  globi,  clavi,  et  strangulationis, 
cum  urinae  limpidae  fluxu  immodico,  quae  hys- 
teriae  signa  propria  sunt,  nunquam  in  epilepsia 
observantur. 

De  Hypochondriase  ah  Hysteria  discerneiu 
da. 

Hypochondriasis  mares  quibus  est  tempera¬ 
mentum  melancholicum  invadit,  raro  ante  meri¬ 
diem  vitae  oritur,  paulatim  accedit,  diu  protrahi¬ 
tur,  difficile  sanatur,  et  saepe  in  melancholia  ter¬ 
minat. 

Hysteria,  contra,  foeminas  temperamenti  san¬ 
guinei  adoritur,  et  brevi  post  pubertatem  aqcedit ; 
ad  hoc  convulsiones,  spasmi,  et  deliquium  animi 
in  hypochondriase  fere  semper  desunt. 

De  Syncope  et  Mysteiia  invicem  dignos¬ 
cendis. 

In  syncope  pulsus  cordis  et  arteriarum  minu¬ 
untur,  vultus  pallescit,  et  convulsiones  fere  ab¬ 
sunt,  accessio  vel  cito  finitur,  vel  aegram  e  medio 
tollit. 

In  hysteria  pulsus,  quamvis  languidus,  tamen 
evidens  et  saepe  frequens  est,  respiratio  nunc  ce¬ 
leris,  nunc  tarda,  vultus  rubescit,  oculi  modo  he¬ 
bescunt,  modo  caligant,  et  aliquando  omnino 
clauduntur. 

In  syncope  semper  desunt  convulsiones,  potius- 
ve  contortiones,  quae  in  hysteria  plerumque  acce¬ 
dunt. 

DE  RATIONE  MEDENDI. 

Quamvis  Hysteria,  si  diu  perstiterit,  aegerri¬ 
me  depellitur,  et  saepe  omnia  medicinae  auxilia 
aspernatur,  tamen  medicum  oportet,  causis  subi¬ 
gendis,  et  paroxysmis  fugandis,  niti  summa  ope 
ut  valetudo  secunda  reducatur. 

Duo  consilia  exequenda  curationem  amplecti 
videntur. 

I.  Paroxysmos  jam  prsesentes  mitigare,  et 

quamprimum  fugare. 

II.  Paroxysmis  fugatis,  causas  excitantes  et 

remotas  summovere,  vel  evitare  quo  minus 
segra  relabatur. 

1.  Remedia  quag  ad  accessiones  praesentes  fu¬ 
gandas  et  mitigandas  maxime  pollent,  emissio 
sanguinis,  spasmi  solventia,  sternutatoria,  et  vis 
electrica  sunt. 

Cum  morbus  videtur  arteriarum  nimia  plenitu¬ 
dine  oriri,  si  aegra  juvenis  et  plena  est,  et  si  morbus 
non  adhuc  provectus  sit,  sanguinem  libere  detra¬ 
here  oportet.  Hoc  remedium  tempestive  adhibitum 
saepe  praecavet  ne  superveniant  convulsiones,  quae, 
saepe  repetitae  diuque  protractae,  motus  cordis  et 
arteriarum  in  tantum  perturbant,  ut  plus  aequo 
sanguinis  in  quandam  partem  vitalem  propelli¬ 
tur,  ideoque  vita  aegrae  in  periculo  maximo  ver¬ 
satur. 

His  de  detractione  sanguinis  praemissis,  nobis 
consilium  est  pauca  dicere  de  remediis  quae  spas¬ 
mos  resolvunt. 

jEgrse,  quamprimum  devorare  potest,  aliquod 
antispasmodicum  porrigendum  est. 

jEtlierem  sulphuri  cum  in  paroxysmos  hysteri¬ 
cos  removendo,  vi  insigni  valere,  inter  omnes  me- 
dicOs  hodie  ni  fallor  convenit.  Effectus  ejus 
certe  fugax  est,  sed  levamen  praesentaneum  prae¬ 
bet  ;  si  in  ventriculum  assumptus  plurimum  va¬ 
let  ;  si  hoc  non  fieri  potest,  expediet  ut  tempori¬ 
bus  infricetur  vel  naribus  admoveatur. 

Ammonige  carhonas  naribus  subjectum,  auxi¬ 
lium  haud  contemnendum  contra  hysteriam  af¬ 
fert  ;  paucae  guttulae  aquae  carbonatis  ammonifc 

ex  aquae  fontanae  poculo,  haud  raro  aegram  re- 

•  « 

suscitant. 

Fumus  ex  plumis  ustis  oriens,  naribus  adbi¬ 
bitus,  saepe  multum  prodest. 

Assafcetida  quamvis  multis  scriptoribus  haud 
immerito  laudata,  tamen  omnibus  foeminis  non 
aeque  convenit,  quibusdam  enim  horrorem  et  fas¬ 
tidium,  aliisque  nauseam  et  vomitum  excitat, 
non  solum  si  in  ventriculum  receptum,  sed  etiam 
ob  odorem  ingratum  quem  semper  emittit.  At¬ 
tamen  ex  purgantibus  cum  foetidis  conjunctis,  et 
in  alvum  per  fistulam  armatam  injectis,  auxilium 
haud  parum  existimandum  praebetur. 

Opium,  quamvis  atl  motus  abnormes  solven¬ 
dum  maxime  pollet,  remedium  est  quod  aegris 
hystericis  parum  idoneum  videtur,  igiturque  hoc 
raro  a  medicis  praescribitur,  nisi  alia  omnia  prius 
frustra  tentata  essent. 

Scintilla  electrica  pro  remedio  non  prorsus 
praetereunda  est,  varios  autem  effectus  variis  cor¬ 
poribus  gignit. 

Medicamentis  enumeratis  quibus  paroxysmi 
fugari  possunt,  nunc  inquirendum,  quibus  reme¬ 
diis,  qualique  vitae  genere  praecaveri  potest,  ne 
iterum  morbus  redeat. 

Medicamenta  tonica  et  roborantia,  sive  ex  reg¬ 
no  vegetabile  vel  animali  derivata,  beneficio  sum¬ 
mo  usurpantur. 

Hujusmodi  est  cinchona  officinalis,  quae  caete- 
ris  forsitan  praestat,  ob  vim  specificam  quam  in 
summovendis  aliis  morbis  periodicis  possidere  vi¬ 
detur.  Pulvis  vero  caeteris  praeparatis  antecel¬ 
lit,  ventriculum  enim  confirmat,  appetentiam  cibi 
movet,  atque  viribus  ejus  roborantibus  totum 
corpus  minus  mobile  reddit. 

Valeriana,  gentiana,  quassia,  hyosciamus,  alia¬ 
que  vegetabilia  iiaud  sine  fructu  adhiberi  possunt. 

Remedia  ex  animalibus  desumpta,  praecipue 
sunt  castoreum,  et  moschus  ;  illud  autem  ad  liyste- 
riam  summovendum  parum  equidem  valet,  neque 
hodie  fert  palmam,  quam  nonnulli  medici  olim  ei 
attribuerint. 

Hoc  vero  usurpari  potest  in  his  exemplis,  qui¬ 
bus  opium,  et  alia  antispasmodica,  propter  effectus 
eorum  proprios,  iion  licet  adbibere. 

A 

Nonnulli  medici  putant  praeparata  ex  metallis 
quibusdam,  scilicet,  cupro,  ferro,  et  argento,  si  per 
intervalla  adhibeantur,  multum  contra  hysteriam 
pollere  ;  sed  longe  abest,  ut  haec  medicam eta  ad 
spem  semper  respondent,  haud  raro  equidem  om¬ 
nino  fallunt. 

Nunc  breviter  disputandum  est,  de  remediis, 
et  vitae  genere,  quibus  iste  status  corporis  quo 
pendere  videtur  morbus,  corregi  vel  summoveri 
potest. 

Imprimis,  maxime  notandum  est,  ut  aer  purus 
inhaletur,  ut  cibus  sit  ex  materia  nutriente,  si- 
mulque  facili  concoctu,  igitur,  ex  carne  modice 
sumpta  praecipue  constare  debet. 

Cura  maxima  habenda  est,  ut  alvus  soluta  te¬ 
peatur  ;  enim,  uti  Doctor  Hamilton  satis  de- 

monstravit,  in  hysteria  summovenda  alvi  purgaii-- 
tia,  in  dosibiis  plenis  et  repetitis,  summo  fructu 
adhibentur. 

Exercitatio  sub  Jove  ad  corpus  confirmandum 
multum  pollet,  et  omnibus  medicamentis  tonicis 
anteponenda  est ;  enim  halitum  cutis,  concoctio¬ 
nem  cibi,  et  fere  secretiones  et  excretiones  omnes, 
valde  promovet ;  si  per  amoena  loca  itinera  eme¬ 
tiantur  aegrae,  plus  adhuc  proderit  exercitatio,  no¬ 
vitas  enim  rerum  animum  delectat,  tristitiam 
pellit,  et  imaginationem  jucunde  occupat. 

Inter  remedia  roborantia  non  omittendum  est 
balneum  frigidum,  quod,  ventriculum  roborando, 
viresque  corporis  omnes  reficiendo,  foeminis  ad 
hysteriam  proclivibus  haud  parum  opitulatur. 
Aquae  medicinales,  praecipue  eae  ferro  imbutae, 
olim,  etiamque  hodie,  maximi  existematae  sunt  in 
hoc  morbo  debellando,  atque  equidem  auxilium 
haud  parvum  interdum  afferre  videntur.  Aquae 
autem  quae  et  sales  medios,  et  gas  hydro-sulphu- 
retum  tenent,  propter  effectus  eorum  proprios, 
jure  optimo  anteponendae  sunt ;  hujusmodi  sunt 
fontes  quae  apud  Harrowgate  et  Moffat  inveni¬ 
untur. 

Mens  quoque  jucunde  occupatur  et  exhiliratur 
voluptatibus  quas  loca  talia  praebent,  et  huic  for¬ 
sitan  rectius  attribuendae  sunt,  vires  salutiferae 
quas  possidere  creduntur. 

Paroxysmi  hujusce  morbi  frequenter  ab  con¬ 
suetudine  solummodo  redire  videntur,  ideoque  iii 
hoc  fugando  multum  ex  aegra  ipsa  pendet,  quam 
oportet  summa  ope  accessioni  instanti  obstare; 
hysteria  enim  certius  atque  efficacius  amovetur, 
vinculum  morbi  frangendo,  et  causas  excitantes 
sedulo  evitando,  quam  ullis  medicamentis  quae 
adhuc  tentata  fuerunt* 

